פירוש נוסף ערך זה עוסק בקבוצת כדורגל. אם התכוונתם לקבוצת כדורסל, ראו בוראץ באניה לוקה (כדורסל).

**מועדון הכדורגל בוראץ באניה לוקה** (בסרבית: **Борац Бања Лука** / **Borac Banja Luka**) הוא מועדון כדורגל מבאניה לוקה, העיר הגדולה של רפובליקה סרפסקה, אחת משתי הישויות של בוסניה והרצגובינה. המועדון הוא אחד המובילים ברפובליקה סרפסקה, יחד עם לאוטר טרבינייה, מודריצ'ה וסלאבייה.

הקבוצה הגיעה למירב ההצלחה שלה בתקופת יוגוסלביה, אז זכתה פעם אחת בגביע היוגוסלבי ופעם אחת סיימה כסגנית המחזיקה.

היסטוריה
--------

מועדון הכדורגל בעיר באניה לוקה הוקם בשנת 1926, ב-4 ביולי כאשר הוא נקרא תחילה "**ראדניצ'קי פוטבול קלאב בוראץ**" כאשר השם שונה בשנת 1945 ל"**בוראץ**". התואר הראשון של הקבוצה אי פעם בשנת 1928 כאשר זכתה בטורניר חובבני בעיר סרייבו.

הקבוצה שיחק תחילה שנתיים בליגה היוגוסלבית השלישית עד שהעפילה לליגה היוגוסלבית השנייה בעונת 1953. הקבוצה העפילה לראשונה לליגה היוגוסלבית הבכירה בעונת 1961/62, אך נשרה לליגת המשנה כבר באותה העונה. הקבוצה שיחקה עוד מספר שנים בליגת המשנה עד שחזרה לליגה הבכירה בעונת 1970/1971, כאשר בתקופה זו החזיקה הקבוצה מעמד ארבע עונות רצופות עד שירדה פעם נוספת לליגת המשנה. לאחר עונת 1974/75 חזרה הקבוצה לליגה הבכירה לקדנציה נוספת של חמש עונות, שנמשכה עד שנת 1980. בשנת 1988, בעודה בליגה השנייה, הקבוצה זכתה בגביע היוגוסלבי בפעם הראשונה והאחרונה בתולדותיה. בוראץ שיחקה תשע עונות בליגת המשנה עד שחזרה לליגה הבכירה בעונת 1989, בה שיחקה עד התפרקות יוגוסלביה והקמת בוסניה והרצגובינה בשנת 1992. הישג השיא של הקבוצה בליגה היוגוסלבית הייתה בעונת 1990/1991 - מקום רביעי. החל מהתפרקותה של יוגוסלביה הקבוצה שיחקה בליגת העל הבוסנית, אך בהמשך ירדה לליגה השנייה ממנה שבה בסיום עונת 2000/2001 עד עונת 2008/2007 הקבוצה שיחקה לסירוגין בליגה הראשונה והשנייה עד שבשנה זו שבה לליגת העל. בתום עונת 2009/2010 זכתה הקבוצה בפעם הראשונה בהיסטוריה בגביע הבוסני. סיום עונת 2010/2011 הקבוצה זכתה באליפות הראשונה בתולדותיה. בעקבות זאת, בעונה הבאה השתתפה הקבוצה במוקדמות ליגת האלופות, שם פגשה בסיבוב השני את מכבי חיפה. למרות ניצחון ביתי, בוראץ הודחה מהמפעל לאחר הפסד במשחק הגומלין בגלל הפרש שערים נחות. בסוף עונת 2015/2016 סיימה במקום ה-11 שהוא גם הלפני אחרון וירדה לליגה השנייה.

במשך השנים 7 משחקני הקבוצה שיחקו בנבחרת יוגוסלביה בכדורגל ומגרשה של הקבוצה, האצטדיון העירוני של באניה לוקה, אירח חמישה ממשחקי הנבחרת הלאומית. כיום, המגרש, למעט משחקיה של בוראץ משמש גם למשחקי של נבחרת סרפסקה בכדורגל, נבחרת שאיננה מוכרת על ידי גופי פיפ"א ואופ"א.

בוראץ באניה לוקה הוא אחד ממועדוני הכדורגל הוותיקים ביותר ביוגוסלביה ולכן בשנת 2006 נערך משחק הוקרה לציון 80 שנה למועדון בהשתתפות ענקית הכדורגל מסרביה, הכוכב האדום בלגרד.

אצטדיון עירוני, באניה לוקה

תארים והישגים
-------------

* **ליגת העל של בוסניה והרצגובינה**
	+ אליפויות: 2011
* **הגביע הבוסני**
	+ סגנות: 2004
	+ זכייה: 2010
* **הגביע היוגוסלבי**
	+ זכייה: 1988
	+ סגנות: 1974
* **ליגת המשנה הבוסנית (סרפסקה)**
	+ זכייה (3): 2001, 2006, 2008
* **גביע מיטרופה**
	+ זכייה: 1992

שחקנים מפורסמים בעבר ובהווה
---------------------------

* סרביהסרביה זוראן יוביצ'יץ'
* סרביהסרביה דראגאן גוגלטה
* בוסניה והרצגובינהבוסניה והרצגובינה אביד קובאצ'ביץ'
* בוסניה והרצגובינהבוסניה והרצגובינה וולאדן גרויץ'
* בוסניה והרצגובינהבוסניה והרצגובינה וולה טריוונוביץ'
* בוסניה והרצגובינהבוסניה והרצגובינה דאמיר ממישביץ'
* סרביהסרביה אוסטרליהאוסטרליה סשה איליץ'
* בוסניה והרצגובינהבוסניה והרצגובינה דארקו מאלטיץ'
* קרואטיהקרואטיה אנטה מישה
* בוסניה והרצגובינהבוסניה והרצגובינה אלכסנדר ווקוביץ'
* בוסניה והרצגובינהבוסניה והרצגובינה טומיסלאב קנז
* בוסניה והרצגובינהבוסניה והרצגובינה דארקו ליובויביץ'
* מונטנגרומונטנגרו זוראן באטרוביץ'
* בוסניה והרצגובינהבוסניה והרצגובינה מילוראד ראטקוביץ'
* בוסניה והרצגובינהבוסניה והרצגובינה אוגניין וראנייש

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוראץ באניה לוקה** |

* 

* אתר האינטרנט הרשמי של בוראץ באניה לוקה (בבוסנית)
* בוראץ באניה לוקה, ברשת החברתית פייסבוק

* בוראץ באניה לוקה, ברשת החברתית אקס (טוויטר)

* בוראץ באניה לוקה, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2009061994
* VIAF: 305680631
* WorldCat: lccn-n2009061994

 |